Na podlagi 19. člena Statuta Občine Vojnik (Uradno glasilo slovenskih občin, št. 3/16), 5. člena Pravilnika o enkratni denarni pomoči mladim in mladim družinam pri prvem reševanju stanovanjskega problema (Uradno glasilo slovenskih občin, št. 17/22), Odloka o proračunu Občine Vojnik za leto 2023 (Uradno glasilo slovenskih občin, št. 69/21) objavlja župan Občine Vojnik naslednji

**JAVNI RAZPIS**

**za dodelitev enkratne denarne pomoči mladim in mladim družinam pri prvem reševanju stanovanjskega problema v letu 2023**

# Namen javnega razpisa:

Namen javnega razpisa je dodelitev enkratne denarne pomoči mladim in mladim družinam pri prvem reševanju stanovanjskega problema v Občini Vojnik v letu 2023 (v nadaljevanju: pomoč).

# Upravičenci do razpisanih sredstev:

Upravičenec do pomoči je lahko mlada oseba ali eden od staršev mlade družine oziroma skrbnik otroka, ki je državljan Republike Slovenije s stalnim prebivališčem v Občini Vojnik in ki na območju Občine Vojnik prvič rešuje stanovanjski problem.

Izrazi v tem razpisu imajo naslednji pomen:

**Mladi** so osebe, ki na dan vložitve popolne vloge niso stare več kot 35 let in so samski oz. so pari brez otrok s stalnim prebivališčem v občini Vojnik in ki na območju občine Vojnik prvič rešujejo stanovanjski problem.

**Mlada družina** je življenjska skupnost staršev z enim ali več otroki, v kateri vsaj eden od staršev na dan vložitve popolne vloge ni star več kot 35 let. Kot mlada družina se šteje ne samo življenjska skupnost obeh staršev in otrok, ampak tudi vse druge družinske oblike.

Za prvo reševanje stanovanjskega problema se šteje prva:

* + gradnja oz. nakup stanovanja ali stanovanjske stavbe s strani upravičenca,
	+ preureditev stanovanja ali stanovanjske stavbe s strani upravičenca, ki zajema vsa gradbena dela, vključno z inštalacijami ter nakup in vgradnjo stavbnega pohištva (okna, vrata).

Pravice in upravičenci se medsebojno izključujejo. Upravičenec lahko enkratno denarno pomoč prejme samo enkrat in samo za eno od oblik reševanja prvega stanovanjskega problema.

Upravičenec:

* + - ne sme imeti v lasti druge primerne stanovanjske enote, v primeru mlade družine oziroma partnerstva velja enako tudi za partnerja;
		- mora biti lastnik predmetne stanovanjske enote oziroma imetnik pravice razpolaganja za nedoločen čas, v primeru mlade družine oziroma partnerstva velja enako tudi za partnerja;
		- mora v stanovanjski enoti, ki je predmet prijave na javni razpis, prijaviti stalno prebivališče v roku 3 let od podpisa pogodbe o dodelitvi sredstev. Enako velja za ostale osebe, navedene v prijavi na javni razpis;
		- ne sme prodati ali oddati v najem nepremičnine, ki je predmet prijave na javni razpis, najmanj 3 leta po prejemu pomoči. V primeru mlade družine oziroma partnerstva velja enako tudi za partnerja.

Osebe, navedene v prijavi na javni razpis, morajo imeti na dan objave javnega razpisa poravnane vse zapadle obveznosti do Občine Vojnik in javnih zavodov oziroma podjetij, katerih ustanoviteljica oziroma soustanoviteljica je Občina Vojnik.

# Pogoji za dodelitev sredstev:

Upravičenec do pomoči mora izpolnjevati vsaj enega od naslednjih pogojev:

* + da si z gradnjo oziroma nakupom stanovanja ali stanovanjske stavbe prvič rešuje stanovanjski problem;
	+ da si s preureditvijo stanovanja ali stanovanjske stavbe prvič rešuje stanovanjski problem.

V primeru mlade družine oziroma partnerstva veljajo enaki pogoji tudi za partnerja.

Nakup stanovanja oz. stanovanjske hiše mora biti izveden v obdobju od 18. 10. 2022 do vključno

16. 10. 2023. Ravno tako se mora v tem obdobju izvajati preureditev oz. gradnja enote.

Če upravičenec ni lastnik grajene, kupljene oz. preurejene enote, mora k vlogi priložiti tudi overjeno izjavo lastnika enote (zadostuje overitev podpisa na Upravni enoti), da vlagatelju, partnerju oz. vlagateljevi družini nepreklicno in brezpogojno dovoljuje bivanje v njej.

# Razpisni postopek:

Pravico do pomoči lahko uveljavlja upravičenec z vlogo na predpisanem obrazcu, ki se nahaja na spletni strani Občine Vojnik (<http://www.vojnik.si>) in sedežu Občine Vojnik, Keršova ulica 8, 3212 Vojnik.

Predpisani obrazec vsebuje osnovne podatke o vlagatelju.

Vloga se pošlje po pošti na naslov Občina Vojnik, Keršova ulica 8, 3212 Vojnik ali vloži v sprejemni pisarni Občine Vojnik, najpozneje do vključno 16. 10. 2023.

Pisne vloge morajo biti poslane v zaprtih ovojnicah, opremljene z naslovom pošiljatelja in označene z oznako: »Ne odpiraj – JR – pomoč mladim in mladim družinam«.

Sredstva med upravičence razdeli tričlanska komisija, določena s sklepom župana.

Obravnavo popolnih vlog izvede komisija, ki vloge točkuje, izdela poročilo in z izdano odločbo razdeli sredstva med upravičence.

Za vodenje razpisnega postopka se uporabljajo določila zakona, ki ureja splošni upravni postopek.

Višina dodeljene pomoči je odvisna od števila prejetih točk, števila upravičencev in višine razpisanih sredstev. Vloge se točkuje po naslednjih merilih:

|  |  |  |
| --- | --- | --- |
| **TOČKOVANJE VLAGATELJEV** | **MLADA OSEBA**[točk] | **MLADA DRUŽINA**[točk] |

|  |  |
| --- | --- |
| **PROSILCI, KI SO GLEDE NA AKTIVNOST POMEMBNI ZA OBČINO:**Najmanj 1-letno aktivno članstvo v katerem koli društvu oz. organizaciji za zaščito in reševanje z delovanjem na območju občine Vojnik – za vsako članstvo v posamezni enoti.*Opomba: Ne glede na članstvo v posamezni enoti, je iz te kategorije mogoče pridobiti največ 40 točk.* | 10 |
| **STALNO BIVANJE NA OBMOČJU OBČINE VOJNIK:*** do vključno 5 let
* od vključno 6 let do vključno 15 let
* nad 15 let

*Opomba: Upošteva se število let, mesecev in dni, dopolnjenih na dan objave razpisa. V primeru prekinitve bivanja se doba bivanja v**občini sešteva.* | 152030 |
| **PROSILEC BO SREDSTVA NAMENIL ZA:*** gradnjo stanovanjske hiše
* nakup stanovanja
* obnovo hiše
* obnovo stanovanja
 | 3020105 |
| **ZA NAKUP ALI PREUREDITEV STAREJŠE STANOVANJSKE ENOTE, STAROSTI NAJMANJ 50 LET:*** za stanovanjsko hišo
* za stanovanje
 | 3015 |
| **IZJEMNI DOSEŽKI:*** na občinskem nivoju
* na državnem nivoju
* na mednarodnem nivoju

*Opomba: točkuje se en, najvišji dosežek* | 102030 |

Upravičenec lahko prejme največ 130 točk.

Razpoložljiva sredstva iz proračuna se med upravičence razdelijo na način, da znaša višina pomoči na mlado osebo oziroma par brez otrok največ 2.000,00 EUR, na mlado družino pa največ 3.000,00 EUR.

# Rok za obveščanje o izidu razpisa:

Vlagatelji bodo o odobritvi oziroma neodobritvi vloge pisno obveščeni v roku 30 dni po izteku razpisnega roka.

# Rok za izplačilo sredstev:

Pomoč se izplača vlagatelju na njegov transakcijski račun v roku 30 dni od sklenitve pogodbe o dodelitvi sredstev.

# Priloge, ki jih mora vlagatelj priložiti:

Poleg izpolnjenega obrazca iz IV. točke tega razpisa mora vlagatelj priložiti naslednje priloge:

* v primeru gradnje stanovanja ali stanovanjske hiše:

o veljavno gradbeno dovoljenje za predmetni poseg oz. dokazilo o legalnosti stanovanjske enote,

* + dokazila o izvedenih vlaganjih v gradnjo v minimalni višini:
		- za mlade 2.000,00 EUR,
		- za mlade družine 3.000,00 EUR.
* v primeru nakupa stanovanja ali stanovanjske hiše:

o notarsko overjeno pogodbo o takšnem nakupu (če pravica še ni vpisana v zemljiško knjigo),

* + dokazilo o plačilu kupnine v minimalni višini:
		- za mlade 2.000,00 EUR,
		- za mlade družine 3.000,00 EUR.

Plačana kupnina mora sovpadati z vrednostjo iz pogodbe.

* v primeru preureditve stanovanja ali stanovanjske hiše:

o veljavno gradbeno dovoljenje za predmetni poseg oz. dokazilo o legalnosti stanovanjske enote (samo v primeru potrebne pridobitve po zakonu, ki ureja graditev objektov, sicer izjavo, da gradbeno dovoljenje ni potrebno),

* + dokazila o izvedenih vlaganjih v preureditev v minimalni višini:
		- za mlade 2.000,00 EUR,
		- za mlade družine 3.000,00 EUR.

Dokazila o nastalih stroških (račun + dokazilo o plačilu) morajo v primeru gradnje in preureditve stanovanjske enote glasiti na upravičenca in morajo biti datirana od vključno 18. 10. 2022 do

16. 10. 2023 (plačani računi).

# Višina razpoložljivih sredstev v proračunu:

Višina sredstev, namenjenih za dodelitev obravnavane pomoči je 20.000,00 EUR, na proračunski postavki 4030357- Reševanje stanovanjskega problema mladih.

# Sankcije:

Če občinska uprava ugotovi, da je upravičenec prejel pomoč na podlagi navedbe neresničnih podatkov oziroma v nasprotju z določbami tega razpisa, mora prejeti znesek vrniti skupaj s pripadajočimi zamudnimi obrestmi v roku 30 dni od pravnomočnosti akta o ugotovitvi.

# Informacije:

Vse informacije v povezavi z razpisom lahko dobite na sedežu Občine Vojnik ali po tel.: 03 78 00 623 (Urška Mužar) v času uradnih ur.

Številka: 352-0006/2023-1 Župan Občine Vojnik

Datum: 19. 5. 2023 Branko Petre